Հարցուպատասխանի ժամանակ վարչապետի թեկնածուն անդրադարձավ նաև ԼՂ հիմնախնդրի կարգավորման բանակցային գործընթացի վերաբերյալ պատգամավոր Շիրակ Թորոսյանի հարցին ու հանդես եկավ հայտարարությամբ. «Զարմանում եմ, երբ որևէ մեկը ՀՀ ներկայացուցչին հարցնում է՝ դուք Ղարաբաղի հարցում որևէ փոխզիջման պատրա՞ստ եք: Ես ասում եմ՝ կներեք, էդ հարցը դուք Ադրբեջանին տվե՞լ եք, թե՞ ոչ: Եթե տվել եք ու ստացել պատասխան, կպատասխնեմ, եթե չեք տվել, մեզ նույնպես էդպիսի հարցերով մի դիմեք»: